Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 21 พ.ย.65
Daily Focus-บล.ฟินันเซีย ไซรัส ประจำวันที่ 21 พ.ย.65
21 พ.ย. 2565

บล.ฟินันเซีย ไซรัส ประเมินแนวโน้มตลาดวันนี้ (21 พ.ย.65) คาด SET Index ยังคงแกว่งตัว Sideways ในกรอบ 1,610-1,630 จุด โดยปัจจัยสำคัญที่ต้องติดตามเช้านี้คือตัวเลข GDP ไตรมาส 3/65 ของไทย ซึ่งหากออกมาตามคาดหรือสูงกว่าคาด เราประเมินว่าจะเป็นปัจจัยบวกและสร้างความเชื่อมั่นต่อทิศทางการฟื้นตัวของเศรษฐกิจไทยในไตรมาส 4/65 ถึงปี 66 ที่จะเร่งตัวขึ้น กลุ่มพลังงานอาจถ่วงตลาดบ้างตามทิศทางราคาน้ำมันดิบที่ร่วงแรงจากความกังวล Demand น้ำมันที่ชะลอตัวจากจีนเป็นหลัก แต่เรามองบวกต่อกลุ่มที่เกี่ยวข้องกับการบริโภคจากกำลังซื้อที่เพิ่มขึ้นทางอ้อมและแนวโน้มเงินเฟ้อที่จะผ่อนคลายลง ด้าน Dollar Index และ Bond Yield สหรัฐฯขยับขึ้นเล็กน้อย
โดยตลาดรอดูรายงานการประชุม FOMC ในคืนวันพุธเพื่อประเมินทิศทางการปรับขึ้นดอกเบี้ยของ FED ในระยะถัดไป ขณะที่ส่วนต่าง Bond Yield 10 ปีและ 2 ปีของสหรัฐฯยังขยับติดลบเพิ่มขึ้นเป็นกว่า -70 bps ซึ่งสะท้อนความเสี่ยง Recession ที่สูงขึ้น เราประเมินตลาดยังอยู่ในช่วงแกว่งพักตัวสร้างฐานระยะสั้น และยังคงมองบวกในระยะกลาง-ยาวตามทิศทางเศรษฐกิจที่เร่งตัว จังหวะพักตัวของดัชนีเป็นโอกาสในการทยอยสะสม โดยระยะกลาง-ยาวมองที่บริเวณ 1,580+- จุด
กลยุทธ์ : เลือกเก็งกำไรหุ้นที่มีปัจจัยบวกเฉพาะตัว//ยังถือลงทุนต่อเนื่องหลังสะสมหุ้นเพิ่มไปแล้วช่วงปรับฐาน
หุ้นเด่นเดือน พ.ย. : BBL, DOHOME, EKH, MAKRO, NOBLE